PRANEŠIMAS ŽINIASKLAIDAI  
2025 m. gegužės 20 d.

**Verslai raginami atsinaujinti kasos aparatus: ekspertas pasakė, kodėl nereikėtų delsti**

**Nuo gegužės 1 d. įsigaliojus pareigai teikti duomenis Valstybinei mokesčių inspekcijai (VMI), dalis smulkiųjų verslų vis dar delsia atsinaujinti kasos aparatus. Nors VMI žada tolerancijos laikotarpį, ekspertai ragina nelaukti paskutinės minutės. Plačiau komentuoja „Luminor“ banko elektroninės prekybos skyriaus vadovas Justas Daujotas.**

„Matome, kad iki balandžio laukę verslai jau susidūrė su diegimo spūstimis. Paklausai šoktelėjus paskutinėmis savaitėmis, kai kurie tiekėjai jau dabar prognozuoja mėnesio trukmės įrengimo laikotarpius. Todėl svarbu ne tik įvykdyti įstatymo reikalavimus, bet ir pasirūpinti, kad verslo veikla nesutriktų“, – sako J. Daujotas.

**Atsakomybės netaikys iki metų pabaigos**

Verslai, nuo gegužės 1 d. turėję pradėti teikti duomenis į i.EKA posistemį, bet to laiku nepadarę dėl objektyvių priežasčių, iki metų pabaigos atsakomybės išvengs, sako VMI Operatyvios kontrolės departamento vadovas Rolandas Puncevičius.

„Jei klientas kreipėsi į sertifikuotą aptarnavimo įmonę, sudarė sutartį dėl kasos aparato įrengimo ar modernizavimo ir turi nustatytą EKA įdiegimo arba atnaujinimo datą, VMI tokiam mokesčių mokėtojui atsakomybės netaikys“, – teigia R. Puncevičius.

Vis dėlto, delsti nereikėtų. VMI taip pat primena, kad i.EKA reikalavimai taikomi tik privalantiems naudoti kasos aparatus, o nenaudojamus aparatus svarbu išregistruoti.

**Ne tik prievolė, bet ir nauda**

Pasak „Luminor“ eksperto, nors kasos aparatų atnaujinimas šiuo metu dažnai matomas kaip būtinybė, reali nauda verslams tampa akivaizdi vos pradėjus naudotis nauja įranga. Šiuolaikiniai POS sprendimai ne tik atitinka visus fiskalinius reikalavimus, bet ir supaprastina apskaitą bei kasdienius operacijų procesus.

„Modernūs kasos sprendimai sujungia kelias funkcijas – tai ir kortelių skaitytuvas, ir kasos aparatas, ir platforma atsargų bei sąskaitų valdymui. Be to, visi „Luminor“ siūlomi įrenginiai palaiko automatinį apvalinimą, kuris nuo gegužės tapo būtinu, taip pat yra suderinti su VMI sistemomis“, – pabrėžia J. Daujotas.

**Nelaukti paskutinio kvietimo**

Nors VMI žada netaikyti sankcijų pažeidėjams dar kurį laiką, diegimo vėlavimai ir operaciniai trikdžiai gali kainuoti daugiau nei administracinė atsakomybė. Pasak J. Daujoto, šiuo metu tai paskutinė proga verslui sklandžiai pereiti prie naujos tvarkos ir iš to išlošti.

„Jei pirkėjui tai tik kvito forma, verslui tai – duomenų šaltinis, pajamų apskaita, analizė ir net klientų pasitenkinimo priemonė. Tad i.EKA diegimą verta vertinti ne kaip naštą, o kaip žingsnį į pažangesnę ir skaidresnę veiklą“, – apibendrina „Luminor“ ekspertas.

„Luminor“ siūlo įvairius kortelių skaitytuvų modelius, atitinkančius įvairaus dydžio verslų poreikius – nuo smulkių mobiliųjų prekybininkų iki stambesnių paslaugų teikėjų. Visi įrenginiai palaiko atsiskaitymus kortele ir grynaisiais, išduoda fiskalinius kvitus ir suteikia prieigą prie išmanios pardavimų valdymo platformos, leidžiančios stebėti atsargas, valdyti kainas ir išrašyti sąskaitas.

Norėdami pradėti naudotis naujuoju POS terminalu, pirmiausia sudarykite paslaugų teikimo sutartį su „Luminor“, pateikite prašymą VMI ir pasirinkite kasos aparato tiekėją. Visą informaciją apie reikalingus žingsnius taip pat galima rasti VMI parengtame „i.EKA“ įgaliojimų suteikimo vadove.

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. „Luminor“ siekia gerinti savo klientų ir namų rinkų finansinę sveikatą bei skatinti jų augimą. Daugiau informacijos rasite [čia](https://luminor.ee/investors#financial-calendar).

**Daugiau informacijos:**

Birutė Eimontaitė

„Luminor“ komunikacijos vadovė

Tel.: +370 684 28342

El. p.: [birute.eimontaite@luminorgroup.com](mailto:birute.eimontaite@luminorgroup.com)